



Ministerstvo vnútra Slovenskej republiky

ako sprostredkovateľský orgán

pre Operačný program Kvalita životného prostredia

Osobitné podmienky oprávnenosti výdavkov

|  |
| --- |
| **Zoznam oprávnených výdavkov projektu:** |
| Poskytovateľ overuje vecnú oprávnenosť výdavkov projektu na základe posúdenia, či žiadané výdavky projektu vecne spadajú do rozsahu oprávnených výdavkov určených v zozname oprávnených výdavkov uvedenom v tomto dokumente. Zoznam oprávnených výdavkov obsahuje uzavretý zoznam tried a skupín oprávnených výdavkov a v rámci nich najčastejšie sa vyskytujúce typy oprávnených výdavkov v rámci tejto výzvy v súlade s Číselníkom oprávnených výdavkov, verzia 1.9, ktorý tvorí prílohu č. 1 **Príručky k oprávnenosti výdavkov pre dopytovo orientované projekty OP KŽP, verzia 1.9** (ďalej len „Príručka k oprávnenosti výdavkov“). Všetky verzie dokumentu Príručka k oprávnenosti výdavkov a jeho príloh, vrátane verzií zverejnených formou sledovania vykonaných zmien, sú dostupné na [tomto mieste](http://www.op-kzp.sk/obsah-dokumenty/prirucka-k-opravnenosti-vydavkov/) webového sídla OP KŽP.   * **Upozornenie:** Vzhľadom na možnosť využiť inštitút partnerstva v tejto výzve, všetky typy oprávnených výdavkov môžu v rovnakej miere využiť všetky subjekty podieľajúce sa na realizácii aktivít projektu, teda žiadateľ/prijímateľ i jeho partneri. V prípade, že sa medzi príkladmi oprávnených výdavkov uvádzajú výdavky žiadateľa, resp. prijímateľa, myslia sa tým aj výdavky partnera. |
| **Zoznam oprávnených výdavkov projektu v rámci výzvy s kódom OPKZP-PO3-SC311-2017-27** |
| **Trieda 01 - Dlhodobý nehmotný majetok[[1]](#footnote-2)** |
| 013 - Softvér |
| * Nákup softvéru ak je zakúpený samostatne, tzn. že nie je súčasťou dodávky hardvéru a jeho ocenenia (vrátane výdavkov na obstaranie licencií súvisiacich s používaním softvéru) * Rekonštrukcia a modernizácia softvéru vo vlastníctve žiadateľa/partnera žiadateľa (napr. upgrade – pridávanie nových funkcionalít zhodnocujúcich softvér), ktorý žiadateľ plánuje v rámci pripravovanej ŽoNFP zhodnotiť a využívať pre realizáciu a dosiahnutie cieľov projektu. |
| 014 - Oceniteľné práva |
| * nákup licencií (výhradných, aj nevýhradných); |
| **Trieda 02 - Dlhodobý hmotný majetok** |
| 021 - Stavby |
| * stavebné práce: realizácia nových stavieb, rekonštrukcia a modernizácia stavieb, prístavby, nadstavby, stavebné úpravy (stavebné objekty, prevádzkové súbory, zriadenie staveniska) podľa špecifikácie; |
| 022 - Samostatné hnuteľné veci a súbory hnuteľných vecí[[2]](#footnote-3) |
| * nákup výpočtovej techniky, vrátane príslušenstva[[3]](#footnote-4); |
| * nákup telekomunikačnej techniky, vrátane príslušenstva; |
| * nákup špeciálnych strojov, prístrojov, zariadení, techniky a náradia (napr. meracie, monitorovacie, signálno-bezpečnostné (vyrozumievacie, varovacie), požiarna technika, materiál na ochranu života a zdravia policajtov, špeciálny materiál CO), vrátane prvého zaškolenia obsluhy (ak relevantné) v prípade, že verejné obstarávanie tovarov (technologického a strojného zariadenia) sa uskutoční samostatne, t. j. mimo stavebných prác. Z tejto podpoložky sa uhrádzajú aj výdavky na osobné ochranné pracovné prostriedky ak spĺňajú kritériá nákupu z kapitálových výdavkov; |
| * nákup komunikačnej infraštruktúry, vrátane príslušenstva; |
| **Trieda 11 - Zásoby[[4]](#footnote-5)** |
| 112 – Zásoby |
| * nákup výpočtovej techniky, vrátane príslušenstva; |
| * nákup telekomunikačnej techniky, vrátane príslušenstva[[5]](#footnote-6); |
| **Trieda 51 - Služby** |
| 512 – Cestovné náhrady |
| * tuzemské a zahraničné cestovné náhrady bezprostredne súvisiace s realizáciou HAP (cestovné náhrady na ubytovanie sú oprávnené do výšky stanovených finančných limitov[[6]](#footnote-7)); |
| 518 – Ostatné služby |
| * školenia, kurzy, semináre, porady, konferencie, sympóziá; |
| * všeobecné služby (napr. tlač brožúr a iných publikácií (aj distribúcia)); |
| * špeciálne služby (napr. služby poskytnuté formou outsourcingu, služby externého manažmentu na projekty pre čerpanie finančných prostriedkov z EÚ); |
| * výroba a osadenie dočasného (veľkoplošného) pútača a stálej tabule alebo plagátu[[7]](#footnote-8) (nepriame výdavky)[[8]](#footnote-9) do výšky stanovených finančných limitov6; |
| * výdavky na publikovanie článkov o projekte7 (nepriame výdavky) do výšky stanoveného finančného limitu6 |
| **Trieda 52 – Osobné výdavky** |
| 521 – Mzdové výdavky[[9]](#footnote-10) |
| * **mzdové výdavky zamestnancov** bezprostredne súvisiace s realizáciou HAP (priame výdavky) do výšky stanovených finančných limitov6; * odmeny za práce vykonané mimo pracovného pomeru bezprostredne súvisiace s realizáciou HAP (priame výdavky) do výšky stanovených finančných limitov6; * **mzdové výdavky zamestnancov** prijímateľa bezprostredne súvisiace s riadením projektu - interné[[10]](#footnote-11) (nepriame výdavky) do výšky stanoveného finančného limitu6; * **odmeny za práce vykonané mimo pracovného pomeru** bezprostredne súvisiace s riadením projektu – interné10 (nepriame výdavky) do výšky stanoveného finančného limitu6. |

1. Radia sa sem zložky nehmotného majetku, ktorých ocenenie je vyššie ako suma 2 400 EUR a doba použiteľnosti dlhšia ako jeden rok. Podľa rozhodnutia účtovnej jednotky/prijímateľa sem možno zaradiť aj dlhodobý nehmotný majetok, ktorého ocenenie sa rovná tejto sume alebo je nižšie, ak doba použiteľnosti tohto majetku je dlhšia ako jeden rok a účtovná jednotka postupuje v súlade so svojou internou smernicou k postupom účtovania. [↑](#footnote-ref-2)
2. Radí sa sem hmotný majetok, ktorý má samostatné technicko-ekonomické určenie s dobou použiteľnosti dlhšou ako jeden rok a v ocenení vyššom ako je suma 1 700 EUR. Podľa rozhodnutia účtovnej jednotky/prijímateľa sem možno zaradiť aj dlhodobý hmotný majetok, ktorého ocenenie sa rovná tejto sume alebo je nižšie, ak doba použiteľnosti tohto majetku je dlhšia ako jeden rok a účtovná jednotka postupuje v súlade so svojou internou smernicou k postupom účtovania. [↑](#footnote-ref-3)
3. Pri obstarávaní výpočtovej techniky sa pre potreby ekonomickej klasifikácie pod pojmom počítač rozumie monitor, hardvér, klávesnica a myš. Príslušenstvo k počítaču je všetko, čo sa priradí k hlavnej veci – počítaču súčasne alebo dodatočne, tvorí s hlavnou vecou jeden celok a je súčasťou jeho ocenenia (napr. tlačiareň, podávač k tlačiarni, modem, skener k počítaču). Pokiaľ príslušné predmety netvoria s hlavnou vecou jeden majetkový celok, ide o samostatné hnuteľné veci a kritérium pre zatriedenie výdavkov je obstarávacia cena. [↑](#footnote-ref-4)
4. V rámci triedy sa zaraďujú hnuteľné veci s dobou použiteľnosti najviac jeden rok bez ohľadu na obstarávaciu cenu. V danej triede sa vykazuje aj hmotný majetok, ktorý nie je definovaný ako dlhodobý hmotný majetok (trieda 02) [↑](#footnote-ref-5)
5. Vrátane špeciálneho spojovacieho a zabezpečovacieho materiálu a materiálu pre zabezpečenie zvukového a obrazového spojenia. Samostatné zariadenia na prenos informácií pripojené na rozvodné siete. [↑](#footnote-ref-6)
6. Limity pre tento oprávnený výdavok sú uvedené v prílohe č. 2 *Príručky k oprávnenosti výdavkov* - Finančné a percentuálne limity, verzia 1.9. [↑](#footnote-ref-7)
7. Výdavky, ktoré súvisia s informovaním verejnosti o podpore, ktorú projekt získal z európskych štrukturálnych a investičných fondov (ďalej len „EŠIF“) a štátneho rozpočtu SR (ďalej len „ŠR SR“) na jeho spolufinancovanie. Jednotlivé nástroje pre informovanie a komunikáciu (vrátane technických parametrov a minimálnych požiadaviek) sú bližšie špecifikované v platnej verzii [*Manuálu pre informovanie a komunikáciu* pre OP KŽP](http://www.op-kzp.sk/obsah-informovanost-komunikacia/333-2/). [↑](#footnote-ref-8)
8. Pre všetky nepriame výdavky platí, že súhrnne nesmú prekročiť stanovený percentuálny limit pre nepriame výdavky, t. j. max. 3 % celkových oprávnených priamych výdavkov na projekt pri investičných projektoch, resp. 7 % pri neinvestičných projektoch (investičný projekt - projekt zameraný predovšetkým na výstavbu a nákup nehnuteľností, technické zhodnotenie nehnuteľností, nákup strojov a technológií a pod., ktorého výsledkom je dlhodobý hmotný a/alebo nehmotný majetok v zmysle zákona o účtovníctve a zákona o dani z príjmov, a v rámci ktorého výdavky na obstaranie dlhodobého hmotného a nehmotného majetku prekročia 40 % celkových oprávnených výdavkov na projekt). [↑](#footnote-ref-9)
9. Základným oprávneným výdavkom v oblasti osobných výdavkov je **celková cena práce** (t. j. hrubá mzda, resp. odmena za vykonanú prácu a zákonné odvody zamestnávateľa). Zložky mzdy ako odmeny (okrem odmien poskytnutých zamestnancovi, ktorý pracuje iba na projekte/-och spolufinancovanom/-ých z EŠIF a ŠR SR), odstupné, odchodné, preplatenie dovolenky pri odchode a dovolenka nad rámec alikvotnej časti za odpracované dni na projekte patria medzi neoprávnené. Medzi neoprávnené položky, ktoré netvoria súčasť hrubej mzdy, patria daňový bonus, príspevky zamestnávateľa zo sociálneho fondu a na doplnkové dôchodkové sporenie (DDS). [↑](#footnote-ref-10)
10. Zahŕňa finančné riadenie projektu, monitorovanie projektu (sledovanie čiastkových a celkových výsledkov projektu), činnosti súvisiace s administráciou zmien v projekte, resp. v zmluve o poskytnutí NFP, činnosti súvisiace so zabezpečením pre projekt relevantných nástrojov v oblasti informovania a komunikácie, činnosti podporného charakteru súvisiace s realizáciou verejných obstarávaní pre účely projektu a pod. [↑](#footnote-ref-11)